ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ ΟΙ ΟΠΟΙΟΙ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 3ης Δεκεμβρίου 1990 όσον αφορά τη μείωση της ζήτησης των ναρκωτικών και των ψυχοτρόπων ουσιών (90/C 329/06)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΥΠΟΥΡΓΟΙ ΥΓΕΙΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη την ενδιάμεση έκθεση προσανατολισμού για ένα ευρωπαϊκό πρόγραμμα καταπολέμησης των ναρκωτικών, το οποίο εγκρίθηκε από το Ευρωπαϊκό Συμβούλιο του Δουβλίνου, στις 25 και 26 Ιουνίου 1990, Αφού ενημερώθηκαν για την εντολή της Ευρωπαϊκής Επιτροπής για την καταπολέμηση των Ναρκωτικών (CELAD) προς την ad hoc ομάδα «Τοξικομανία» να εξετάσει το προσχέδιο ευρωπαϊκού προγράμματος καταπολέμησης των ναρκωτικών, το οποίο κατήρτισε η προεδρία της CELAD, όσον αφορά το θέμα της μείωσης της ζήτησης, καθώς επίσης και να καταρτίσει σχετικό έγγραφο, Αφού μελέτησαν τις εμπεριστατωμένες εργασίες της ad hoc ομάδας για την κατάρτιση του εν λόγω εγγράφου, Αφού έλαβαν υπό σημείωση ότι η CELAD, κατά τη συνεδρίαση της 19ης και 20ής Νοεμβρίου 1990, χρησιμοποίησε τα αποτελέσματα των εργασιών αυτών στο ευρωπαϊκό πρόγραμμα καταπολέμησης των ναρκωτικών που θα υποβάλει στο Ευρωπαϊκό Συμβούλιο της Ρώμης στις 13 και 14 Δεκεμβρίου 1990, Αφού εξέτασαν και την έκθεση που συνέταξε η Επιτροπή σε συνεργασία με τα κράτη μέλη όσον αφορά την πολιτική που θα πρέπει να ακολουθηθεί για τη μείωση της ζήτησης των ναρκωτικών στα κράτη μέλη, όπως της είχε ζητήσει το Ευρωπαϊκό Συμβούλιο του Δουβλίνου της 25ης και 26ης Ιουνίου 1990, Εκφράζουν την εκτίμησή τους για τις εργασίες της ad hoc ομάδας και της Επιτροπής, Προτείνουν όπως το Ευρωπαϊκό Συμβούλιο εγκρίνει, κατά τη σύνοδο της 13ης και 14ης Δεκεμβρίου 1990, την αναφερόμενη στην μείωση της ζήτησης παράγραφο του σχεδίου ευρωπαϊκού προγράμματος καταπολέμησης των ναρκωτικών, που προτείνει η CELAD, λόγω των σημαντικών στόχων που περιέχει για θέματα υγείας και τους οποίους το Συμβούλιο υιοθετεί. Λαμβάνουν υπό σημείωση τα συμπεράσματα της έκθεσης της Επιτροπής προς το Συμβούλιο σχετικά με την πολιτική που θα πρέπει να ακολουθηθεί στον τομέα της μείωσης της ζήτησης, Θεωρούν ότι, μεταξύ των κοινωνικο-υγειονομικών δράσεων που καθορίζει η CELAD στο ευρωπαϊκό πρόγραμμα καταπολέμησης των ναρκωτικών, οι ακόλουθες εμφανίζονται ως τα πλέον επείγοντα μέτρα και συμφωνούν με τις ανάγκες που τονίζει η Επιτροπή στην έκθεσή της όσον αφορά την πολιτική που θα πρέπει να ακολουθηθεί στον τομέα της μείωσης της ζήτησης στα κράτη μέλη: 1. εντατικοποίηση σε κάθε κράτος μέλος των πρωτοβουλιών που λαμβάνονται, στον τομέα της πρόληψης, τόσο υπέρ του όλου πληθυσμού όσο και υπέρ των ομάδων κινδύνου 7 2.εντατικοποίηση στα κράτη μέλη των πρωτοβουλιών που προβλέπουν τη διεύρυνση του φάσματος των αποτελεσματικών μεθόδων θεραπείας της τοξικομανίας με: α) την ανάπτυξη υπηρεσιών που θα προσφέρουν τις βασικές θεραπευτικές επιλογές, αλληλοσυμπληρούμενες όποτε κρίνεται σκόπιμο, με ιδιαίτερη προσοχή στις ομάδες στις οποίες η παράταση της χρήσης ναρκωτικών συνεπάγεται σοβαρούς κινδύνους για την υγεία 7 β)την ανάλυση, την ενημέρωση και την εφαρμογή των διαφόρων μεθόδων αξιολόγησης της θεραπείας 7 3.εντατικοποίηση στα κράτη μέλη των παρεμβάσεων που αποδεικνύονται αποτελεσματικές για την επίτευξη και τη διατήρηση της κοινωνικής και επαγγελματικής ένταξης των τοξικομανών 7 4.εντατικοποίηση στα κράτη μέλη των δραστηριοτήτων και της συνεχούς επιμόρφωσης ειδικευμένου προσωπικού στους τομείς της πρόληψης, της θεραπείας και της κοινωνικής ένταξης, ΚΑΛΟΥΝ ΤΗΝ ΕΠΙΤΡΟΠΗ: α) να προωθήσει την ανταλλαγή πληροφοριών σε κοινοτικό επίπεδο, ιδίως όσον αφορά το ενημερωτικό και εκπαιδευτικό υλικό για την πρόληψη, τις θεραπευτικές μεθόδους και τα μέτρα που λαμβάνονται για την κοινωνική και επαγγελματική ένταξη 7 β)να προωθήσει την ανταλλαγή πληροφοριών σχετικά με τις μεθόδους που χρησιμοποιούνται για την αξιολόγηση της αποτελεσματικότητας των διαφόρων εφαρμοζόμενων μέτρων, εξετάζοντας, σε στενή συνεργασία με τα κράτη μέλη, τη δυνατότητα βελτίωσης των μεθόδων αξιολόγησης, επιτρέποντας έτσι στα κράτη μέλη να χρησιμοποιούν συμβατές και συγκρίσιμες μεθόδους αξιολόγησης 7 γ)να συντάσει περιοδικά, σε συνεργασία με τα κράτη μέλη, έκθεση, σχετικά με την πολιτική που ακολουθείται στον τομέα της μείωσης της ζήτησης 7 δ)να πραγματοποιήσει μελέτη σκοπιμότητας για τη σύσταση, σε κοινοτικό επίπεδο, κύκλων σπουδών για την περιοδική επιμόρφωση και ενημέρωση ειδικευμένου προσωπικού γύρω από θέματα που, εξ αιτίας του καινοφανούς χαρακτήρα ή/και της ιδιαιτερότητάς τους, δεν έχουν ακόμη αναπτυχθεί και μελετηθεί αρκούντως 7 Καλούν τέλος την ad hoc ομάδα «Τοξικομανία» να εξετάσει, εφόσον της ζητηθεί από τη CELAD τις κοινωνικές και υγειονομικές πλευρές μελετών για ένα κέντρο παρακολούθησης των ναρκωτικών και να υποβάλλει έκθεση στο Συμβούλιο.